تورکیه پرزیدنتی رجب طیب اردوغان، تورکیه‌نین 2023 هدف‌لرینه امین آددیم‌لارلا یئرییه‌جگینی سؤیله‌دی.
پرزیدنت اردوغان، دونن، مالاتیادا وطنداش سیویل تشکیلات‌لاری نماینده‌لری ایله آخشام یئمیینده بیر آرایا گلدی.
پرزیدنت اردوغان، بورادا ائتدیگی دانیشمادا،
"اؤلکه‌میزین ایچینده یئر آلدیغی گئنیش جوغرافیا تاریخی خصوصیتده بیر دییشمه و چئوریلمه یاشاییر. اطرافین‌داکی آتش چئوره‌سینه باخمایا‌راق تورکیه بیر گوون و ثابت‌لیک آداسی وصفی ایله بوتون مظلوم‌لارین اومیدی اولماغا داوام ائدیر. اؤلکه‌نی ایداره مسئولیتینی بوینونا گؤتورن سیاستچی‌لر اولا‌راق بیزلر ده بو سانجی‌لی دؤورده اؤلکه‌میزین قیلینا ضرر گلممه‌سی اوچون گئجه‌میزین گوندوزوموزه قاتماق ایله وار گوجوموزله چالیشیریق. " دئیه بیلدیرمیش‌دیر.
تورکیه‌نین دونیا تیجارتین‌دکی پایی‌نین مینده 57-دن مینده 89-ا یوکسلدیگینی خاطیرلا‌دان اردوغان، سؤز موضوعسو رقم‌لرین، بین الخالق تشکیلات‌لارین تورکیه ایله علاقه‌دار تخمین‌لری‌نین چوخ اوستونده اولدوغونو آنلاتدتی.
"دونیانین ان اوجقار کونجون‌دکی بیر اؤلکه بئله آسکیرسا سویوق دئین بیر تورکیه‌دن، قلوبال بحران‌لارا مقاومت قازانمیش، اؤز ایمکانلارییلا بو بحران‌لاری آشان بیر تورکیه‌یه گلدیک." دئین پرزیدنت اردوغان،
"سیزلر بو شکیلده دیک ائتدیگینیز مدتجه تورکیه امین آددیم‌لارلا 2023 هدف‌لرینه یئریین، بوتون بحران گؤزلمه‌لرینی بیر دفعه داها اینانیرام کی بوشا چیخارا‌جاق." شکلینده دانیشدی.
